سائنس اور ٹیکنالوجی کی وزارت
سی ایس آئی آر-این آئی ایس سی پی آر کا ون ویک ون لیب پروگرام
سائنس پالیسی اور ڈپلومیسی میٹ کے ساتھ، 16 ستمبر 2023 کو سی ایس آئی آر-این آئی ایس سی پی آر میں ایک ہفتہ کا ایک لیب پروگرام اختتام پذیر
سی ایس آئی آر-نیشنل انسٹی ٹیوٹ آف سائنس کمیونیکیشن اینڈ پالیسی ریسرچ نے اپنے انتہائی کامیاب "ون ویک ون لیب " پروگرام کا اختتام کیا، جس کا آغاز 11 ستمبر 2023 کو ہوا تھا۔ اس ایک ہفتہ طویل شاندار تقریب کا اختتام آج 16 ستمبر 2023 کو نئی دہلی میں سی ایس آئی آر-این آئی ایس سی پی آر کے ویویکانند ہال میں ہوا۔
ون ویک ون لیب  کے دوران، سی ایس آئی آر-این آئی ایس سی پی آر نے 9 بڑے پروگرام یعنی ہندوستان کا آغاز انقلاب: آئیڈیا سے مارکیٹ تک، دیہی ترقی کے لیےزمینی سطح پر اختراعات اورہنرمندی کی ترقی کی کانفرنس ، سائنس کمیونی کیشن ورکشاپ، اسٹوڈنٹ-سائنس کنیکٹ، سائنس کمیونی کیشن: پبلک۔ سائنس، سائنس نالج کنونشن، سائنس پالیسی اور ڈپلومیسی میٹ کے ساتھ مشغولیت کا اہتمام کیا گیا۔ او ڈبلیو او ایل پروگرام کے دوران، این آئی ایس سی پی آر نے اپنے کلیدی شراکت داروں جیسے سائنس پالیسی سازوں، سفارت کاروں، سائنس کمیونیکٹر، سائنسدانوں، صنعت کاروں، اختراع کاروں، کاروباری افراد، اسٹارٹ اپس، کسانوں، اساتذہ، طلباء اور سائنس پبلشرز وغیرہ کو مدعو کیا اور انہیں این آئی ایس سی پی آر کے نئے اقدامات اور کامیابیوں کی نمائش کی۔
پانچویں دن کے سائنس نالج کنونشن ایونٹ میں، مصنفین اور پبلشروں کی بات چیت کا آغاز وائلی کے جناب ریشب بجاج کی گفتگو سے ہوا ۔ انہوں نے وائلی اور این کے آر سی کے درمیان موجودہ تعاون کے بارے میں بات کی۔ انہوں نےاے سی ایس اور این کے آر سی کے درمیان تعاون اور ان کی پیش کردہ خصوصیات پر روشنی ڈالی۔ کلیریویٹ نے اپنے پلیٹ فارم ویب آف سائنس پر مواد کی شکل میں ویلیو ایڈیشن کے حوالے سے اہم اعلانات کیے ہیں۔ تقریب کے دوران متعدد نامور سائنس پبلشروں نے شرکت کی اور اپنے اسٹال لگائے۔ سائنس کے ممتاز پبلشروں میں وائلی، کلیریویٹ، ایلسیویئر، امریکن کیمیکل سوسائٹی، اے سی ایس انٹرنیشنل انڈیا، سائی فائنڈر، گرامرلی، اور انسٹی ٹیوٹ آف فزیکس  شامل ہیں۔
سی ایس آئی آر-این آئی ایس سی پی آر کے ون ویک ون لیب پروگرام کا مقصد سائنس اور سائنس پالیسی کے ساتھ عوامی مشغولیت کو فروغ دینا اور سی ایس آئی آر-این آئی ایس سی پی آر کی کامیابیوں کو ظاہر کرنا ہے۔ یہ پروگرام شرکاء اور منتظمین کی لگن اور محنت کی بدولت شاندار کامیابی حاصل کر رہا ہے۔ اختتامی تقریب بصیرت انگیز پریزنٹیشن اور مباحثوں سے بھرپور ہفتے کے لیے موزوں اختتام ثابت ہوئی۔
سائنس پالیسی اور ڈپلومیسی میٹ کا آغاز آج پروفیسر رنجنا اگروال، سی ایس آئی آر-این آئی ایس سی پی آر کی ڈائرکٹر کے پُرتپاک اور خیرمقدم خطاب کے ساتھ ہوا، جس نے ایک دلکش اور نتیجہ خیز پروگرام کا آغاز کیا۔ پروفیسر اگروال نے" ون ویک ون لیب" پروگرام کی میزبانی کرنے پر فخر کا اظہار کیا، کنکشن کو فروغ دینے اور سائنس کمیونی کیشن، سائنس پالیسی، علم کا اشتراک، اور پائیدار ترقی کے لیے سائنس ڈپلومیسی جیسے اہم موضوعات پر بات چیت کو متحرک کرنے میں اس کے کردار پر زور دیا۔ انہوں نے اس بات پر روشنی ڈالی کہ یہ قدم سی ایس آئی آر-این آئی ایس سی پی آر کے سائنسی علم کو آگے بڑھانے اور عالمی تعاون کو فروغ دینے کے لیے غیر متزلزل عزم کی عکاسی کرتا ہے۔ این آئی ایس سی پی آر کی ڈائریکٹر نے انسٹی ٹیوٹ کی بنیادی سرگرمیوں اور کامیابیوں پر روشنی ڈالی جن میں ایس ٹی آئی پالیسی اقدامات اور سائنس مواصلات کی کوششیں شامل ہیں۔
سی ایس آئی آر-این آئی ایس سی پی آر کی ڈائریکٹر پروفیسر رنجنا اگروال، سائنس پالیسی اور ڈپلومیسی تقریب کے مہمان خصوصی ڈاکٹر فلپ ایکرمین، ہندوستان اور بھوٹان  میں جرمن سفیر اور مہمان اعزازی، ڈاکٹر بھاسکر بالاکرشنن، ہندوستان کے سابق سفیر  کے ساتھ
خطبہ استقبالیہ کے بعد، سی ایس آئی آر میں انٹرنیشنل ایس اینڈ ٹی امور کے ڈائریکٹوریٹ کے سربراہ، ڈاکٹر راما سوامی بنسل نے ایک جامع پریزنٹیشن دی ۔ اس کا جامع جائزہ سی ایس آئی آر اور اس کے وسیع عالمی روابط پر روشنی ڈالتا ہے، جس میں ادارے کے بین الاقوامی تعاون اور اقدامات کی نمائش ہوتی ہے۔
تقریب کے مہمان خصوصی، ہندوستان کے سابق سفیر اور ریسرچ اینڈ انفارمیشن سسٹم، نئی دہلی میں سائنس ڈپلومیسی فیلو، ڈاکٹر بھاسکر بالاکرشنن نے عصری دنیا میں سائنس ڈپلومیسی کی اہمیت کے بارے میں بصیرت انگیز معلومات کا اشتراک کیا۔ ڈاکٹر بالاکرشنن نے ہندوستان کو اپنی تحقیق اور ترقی  کی شدت کو جی ڈی پی کے فیصد کے طور پر کم از کم 2فیصد بڑھانے کی ضرورت پر زور دیا۔ انہوں نےشعبہ کی مخصوص آر اینڈ ڈی کو متحرک کرنے کی اہمیت پر زور دیا اور تحقیق و ترقی کے بہتر انفراسٹرکچر کے ساتھ محققین کی تعداد میں خاطر خواہ اضافہ کرنے پر زور دیا۔ انہوں نے عالمی سائنس پروگراموں میں ہندوستان کے فعال طور پر حصہ لینے کی ضرورت پر بھی زور دیا اور نوجوان محققین کو تحقیقی تجاویز تیار کرنے اور فنڈنگ کا انتظام کرنے کے لیے ضروری آلات حاصل کرنے کی ضرورت پر زور دیا۔
تقریب کے معززین کی طرف سے سائنس ڈپلومیسی پر خصوصی اشاعت کے اجراء کامنظر
تقریب کی خاص بات سائنس ڈپلومیسی پر ایک خصوصی اشاعت کا اجراء تھا، جس کی نقاب کشائی مہمان خصوصی، ہندوستان اور بھوٹان میں جرمنی کے سفیر ڈاکٹر فلپ ایکرمین نے کی۔ یہ اشاعت سائنس ڈپلومیسی کے میدان میں علم کی ترسیل میں ایک اہم سنگ میل کی نشاندہی کرتی ہے۔
پائیدار ترقی کے لیے سائنس ڈپلومیسی پر اپنے کلیدی خطاب میں، ڈاکٹر ایکرمین نے ہندوستان کی سائنسی کامیابیوں اور جرمنی کے ساتھ اس کے مضبوط تعلقات کے لیے اپنی ستائش کا اظہار کیا ۔ انہوں نے جرمنی میں ہندوستانی طلباء کی وافر موجودگی کا ذکر کیا ، جس سے دونوں ممالک کے درمیان مضبوط تعلقات کی نشاندہی ہوتی ہے ۔ ڈاکٹر ایکرمین نے سی ایس آئی آر کے سائنس مواصلاتی پروگراموں کی تعریف کی اور عالمی وبائی مرض کے لیے ہندوستان کے تیزرفتار اور موثر ردعمل کی تعریف کی۔ انہوں نے شکوک و شبہات کو فروغ دینے کے خلاف خبردار کیا اور عالمی چیلنجوں کے رد عمل میں پالیسی ریسرچ اور موثر مواصلات کے اہم کردار پر زور دیا۔ ڈاکٹر ایکرمین نے تفریحی اور دل چسپ طریقوں کی اہمیت پر زور دیتے ہوئے نوجوان نسل کو تربیت دینے کے لیے اختراعی طریقوں پر زور دیا۔ انہوں نے خلائی تحقیق میں ہندوستان کی کامیابیوں کی تعریف کی، جس کی مثال چندریان -3 مشن ہے۔
ڈاکٹر ایکرمین نے سائنسی ترقی میں بین الاقوامی تعاون کی اہمیت پر روشنی ڈالی اور جی 20 کے اعلانات پر مضبوطی سے عمل درآمد پر زور دیا۔ انہوں نے عالمی مسائل سے نمٹنے میں اس کی اہمیت کو تسلیم کرتے ہوئے ہندوستان میں موسمیاتی سائنس پر پرزورتوجہ دینے کی بھی وکالت کی۔
آخر میں، اس تقریب نے سائنس ڈپلومیسی، سائنس پالیسی، اور سائنسی علم کو آگے بڑھانے اور پائیدار ترقی کے اہداف کے حصول کے لیے بین الاقوامی تعاون پرمثبت بات چیت کے لیے ایک پلیٹ فارم کے طور پر کام کیا۔ ان کوششوں کے لیے سی ایس آئی آر-این آئی ایس سی پی آر کی وابستگی پوری تقریب میں عیاں تھی، جس نے اسے عالمی تعاون اور سائنسی ترقی کے حصول میں ایک اہم سنگ میل بنایا۔
اس کے بعد ڈاکٹر کستوری منڈل، سربراہ، جی جی ایس ڈی اور سی ایس آئی آر-این آئی ایس سی پی آر کے پرنسپل سائنسدان، نے شکریہ کا اظہار کیا ۔
سی ایس آئی آر-این آئی ایس سی پی آر کے بارے میں
سی ایس آئی آر -نیشنل انسٹی ٹیوٹ آف سائنس کمیونیکیشن اینڈ پالیسی ریسرچ سی ایس آئی آر-این آئی ایس سی پی آر، وزارت سائنس وٹیکنالوجی، حکومت ہند کے تحت سی ایس آئی آر کی جزوی تجربہ گاہوں میں سے ایک ہے۔ یہ سائنس مواصلات کے شعبوں میں مہارت رکھتا ہے؛ ایس ٹی آئی نے شواہد پر مبنی پالیسی ریسرچ اور اسٹڈیز پر توجہ مرکوز کی ہے۔ یہ سائنس اور ٹیکنالوجی سے متعلق مختلف جرائد، کتابیں، رسالے، نیوز لیٹر اور رپورٹس شائع کرتا ہے۔ یہ سائنس مواصلات، سائنس پالیسی، اختراعی نظام، سائنس-سوسائٹی انٹرفیس، اور سائنس ڈپلومیسی پر بھی تحقیق کرتا ہے۔
مزید معلومات کے لیے، براہ کرم https://niscpr.res.in / پر جائیں یا ہمیں @CSIR-NIScPR پر فالو کریں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع (
9587
(Visitor Counter : 36